ประกาศกรมสวัสดิการและคุ้มครองแรงงานประกาศกรมสวัสดิการและคุ้มครองแรงงานเรื่องหลักเกณฑ์การเป็นหน่วยงานฝึกอบรมการดับเพลิงขั้นต้นหน่วยงานฝึกซ้อมดับเพลิงและฝึกซ้อมหนีไฟ ตามที่กรมสวัสดิการและคุ้มครองแรงงานได้กำหนดหลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้นและหลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟไว้ตามประกาศกรมสวัสดิการและคุ้มครองแรงงาน เรื่องหลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้นและหลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟ ลงวันที่ ๒๑พฤษภาคม พ.ศ. ๒๕๓๙ นั้นเพื่อให้การพิจารณารับรองการเป็นหน่วยงานฝึกอบรมการดับเพลิงขั้นต้นหน่วยงานฝึกซ้อมดับเพลิงและฝึกซ้อมหนีไฟมีความเหมาะสมกับสภาวการณ์และมีประสิทธิภาพมากยิ่งขึ้นอาศัยอำนาจตามความในข้อ๑๙ และข้อ ๓๖ แห่งประกาศกระทรวงมหาดไทย เรื่อง การป้องกันและระงับอัคคีภัยในสถานประกอบการเพื่อความปลอดภัยในการทำงานสำหรับลูกจ้างลงวันที่ ๒๑ พฤศจิกายน พ.ศ. ๒๕๓๔ ประกอบกับมาตรา ๑๖๖แห่งพระราชบัญญัติคุ้มครองแรงงาน พ.ศ. ๒๕๔๑อธิบดีกรมสวัสดิการและคุ้มครองแรงงานจึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศกรมสวัสดิการและคุ้มครองแรงงานเรื่อง หลักเกณฑ์การเป็นหน่วยงานฝึกอบรมการดับเพลิงขั้นต้นหน่วยงานฝึกซ้อมดับเพลิงและฝึกซ้อมหนีไฟข้อ ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกประกาศกรมสวัสดิการคุ้มครองแรงงาน เรื่องหลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้นและหลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟ ลงวันที่ ๒๑พฤษภาคม พ.ศ. ๒๕๓๙หมวด๑บททั่วไป ข้อ ๔หน่วยงานที่สามารถขอใบรับรองเป็นหน่วยงานฝึกอบรมการดับเพลิงขั้นต้นหรือหน่วยงานฝึกซ้อมดับเพลิงและฝึกซ้อมหนีไฟได้แก่(๑)นิติบุคคลที่จัดตั้งขึ้นตามกฎหมายแพ่งและพาณิชย์ กฎหมายว่าด้วยบริษัทมหาชนจำกัดหรือกฎหมายว่าด้วยการจัดตั้งนิติบุคคลอื่นและมีวัตถุประสงค์ในการประกอบกิจการเกี่ยวกับการจัดฝึกอบรมด้านความปลอดภัยและอาชีวอนามัย(๒)สถานประกอบกิจการที่มีความประสงค์จะจัดฝึกอบรมการดับเพลิงขั้นต้นการฝึกซ้อมดับเพลิงและฝึกซ้อมหนีไฟ ให้กับสถานประกอบกิจการนั้นเอง(๓)หน่วยงานอื่นตามที่อธิบดีประกาศกำหนดข้อ ๕หน่วยงานที่จะขอใบรับรองเป็นหน่วยงานฝึกอบรมการดับเพลิงขั้นต้นหรือหน่วยงานฝึกซ้อมดับเพลิงและฝึกซ้อมหนีไฟเพื่อเป็นวัตถุประสงค์ในการประกอบกิจการเกี่ยวกับการจัดฝึกอบรมการดับเพลิงขั้นต้นหรือจัดฝึกอบรมการฝึกซ้อมดับเพลิงและฝึกซ้อมหนีไฟ จะต้องจัดให้มี(๑)บุคลากรที่ทำหน้าที่บริหารจัดการการฝึกอบรมซึ่งมีวุฒิไม่ต่ำกว่าปริญญาตรีอย่างน้อยหนึ่งคน(๒)วิทยากรที่ปฏิบัติงานเต็มเวลาในหน่วยงานฝึกอบรม อย่างน้อยหนึ่งคน(๓)อุปกรณ์สำนักงานซึ่งอย่างน้อยต้องประกอบด้วย เครื่องคอมพิวเตอร์ โทรศัพท์ โทรสารและโสตทัศนูปกรณ์ที่จำเป็นในการจัดฝึกอบรมหมวด๒หลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้น ข้อ ๖ให้หน่วยงานที่มีความประสงค์จะขอใบรับรองเป็นหน่วยงานฝึกอบรมการดับเพลิงขั้นต้นยื่นคำขอต่ออธิบดี หรือผู้ซึ่งอธิบดีมอบหมายพร้อมทั้งแนบเอกสารหลักฐาน ดังต่อไปนี้(๑)สำเนาหนังสือรับรองการจดทะเบียนเป็นนิติบุคคลหรือสำเนาเอกสารหลักฐานเกี่ยวกับการเป็นนิติบุคคลตามกฎหมายว่าด้วยการจัดตั้งหน่วยงาน(๒)สำเนาหนังสือแสดงวัตถุที่ประสงค์ในการประกอบกิจการของนิติบุคคลหรือวัตถุประสงค์ในการจัดตั้งหน่วยงาน(๓)สำเนาบัตรประจำตัวประชาชนหรือบัตรประจำตัวเจ้าหน้าที่ของรัฐของผู้มีอำนาจกระทำการแทนหน่วยงาน(๔) สำเนาทะเบียนบ้านของผู้มีอำนาจกระทำการแทนหน่วยงาน(๕)แผนที่แสดงที่ตั้งของหน่วยงานโดยสังเขป(๖)แผนที่แสดงที่ตั้งของสถานที่ฝึกภาคสนามโดยสังเขป(๗) รายชื่อวิทยากรเอกสารหลักฐานแสดงคุณสมบัติของวิทยากรและหนังสือยืนยันการเป็นวิทยากรให้กับหน่วยงาน(๘)เอกสารประกอบการฝึกอบรมที่มีเนื้อหาวิชาตามที่กำหนดในหลักสูตรมาตรฐาน(๙)แผนงานและเป้าหมายการจัดฝึกอบรม(๑๐)เอกสารแสดงรายการอุปกรณ์ที่ใช้ประกอบในการฝึกอบรมทั้งภาคทฤษฎีและภาคสนามให้ผู้มีอำนาจกระทำการแทนหน่วยงานรับรองเอกสารที่เป็นสำเนาข้อ ๗ หน่วยงานฝึกอบรมการดับเพลิงขั้นต้นต้องจัดให้มีการฝึกอบรมทั้งภาคทฤษฎีและภาคสนามข้อ ๘การฝึกอบรมภาคทฤษฎีต้องมีกำหนดระยะเวลาการฝึกอบรมไม่น้อยกว่าสามชั่วโมงต่อหลักสูตรและอย่างน้อยต้องมีเนื้อหาวิชาตามหลักสูตรมาตรฐานที่กรมสวัสดิการและคุ้มครองแรงงานกำหนดไว้ดังต่อไปนี้(๑)ทฤษฎีการเกิดเพลิงไหม้(๒)การแบ่งประเภทของเพลิง(๓)จิตวิทยาเมื่อเกิดอัคคีภัย(๔)การป้องกันแหล่งกำเนิดของการติดไฟ(๕)วิธีดับเพลิงประเภทต่างๆ(๖)เครื่องมือดับเพลิงชนิดต่างๆ(๗)วิธีการใช้อุปกรณ์คุ้มครองความปลอดภัยส่วนบุคคลที่ใช้ในการดับเพลิง(๘)แผนป้องกันและระงับอัคคีภัย(๙) การจัดระบบป้องกันและระงับอัคคีภัยการประยุกต์ใช้ระบบและอุปกรณ์ที่มีอยู่ในสถานประกอบกิจการข้อ ๙การฝึกอบรมภาคสนามต้องมีกำหนดระยะเวลาการฝึกอบรมไม่น้อยกว่าสามชั่วโมงต่อหลักสูตรโดยให้ผู้เข้ารับการฝึกอบรมได้รับการฝึกปฏิบัติเกี่ยวกับการใช้อุปกรณ์ดับเพลิงและอย่างน้อยต้องมีการฝึกอบรมดังต่อไปนี้(๑)การดับเพลิงจากเพลิงประเภท เอโดยต้องให้ผู้เข้ารับการฝึกอบรมได้รับการฝึกปฏิบัติเกี่ยวกับการใช้เครื่องมือดับเพลิงแบบมือถือที่ใช้น้ำสะสมแรงดันหรือสารเคมีดับเพลิงที่สามารถดับเพลิงประเภท เอ(๒)การดับเพลิงจากเพลิงประเภท บีโดยต้องให้ผู้เข้ารับการฝึกอบรมได้รับการฝึกปฏิบัติเกี่ยวกับการใช้เครื่องมือดับเพลิงแบบมือถือที่ใช้สารเคมีดับเพลิงชนิดคาร์บอนไดออกไซด์โฟม ผงเคมีแห้ง หรือสารเคมีดับเพลิงที่สามารถดับเพลิงประเภท บี(๓)การดับเพลิงจากเพลิงประเภท ซี โดยต้องให้ผู้เข้ารับการฝึกอบรมได้รับการฝึกปฏิบัติเกี่ยวกับการใช้เครื่องมือดับเพลิงแบบมือถือที่ใช้สารเคมีดับเพลิงชนิดคาร์บอนไดออกไซด์ผงเคมีแห้ง หรือสารเคมีที่สามารถดับเพลิงประเภท ซี(๔)การดับเพลิงจากเพลิงประเภท ดีโดยต้องให้ผู้เข้ารับการฝึกอบรมได้รับการฝึกโดยวิธีการให้วิทยากรผู้ฝึกทำการดับเพลิงจริงเพื่อสาธิตต่อผู้เข้ารับการฝึก(๕)การดับเพลิงโดยใช้สายดับเพลิงข้อ ๑๐ สถานที่ฝึกภาคสนามอย่างน้อยต้องมีลักษณะดังต่อไปนี้(๑)มีสถานที่เป็นสัดส่วน(๒)มีความปลอดภัยต่อผู้เข้ารับการฝึกอบรมและชุมชนใกล้เคียง(๓)ไม่อยู่ในบริเวณที่ซึ่งอาจเป็นเหตุให้เกิดการระเบิดหรือติดไฟได้ง่ายต่อสถานที่ใกล้เคียง(๔)ไม่ก่อให้เกิดมลพิษต่อสิ่งแวดล้อม หรือมีระบบกำจัดที่เหมาะสมข้อ ๑๑ อุปกรณ์ที่ใช้ในการฝึกภาคสนามอย่างน้อยต้องมีรายการดังต่อไปนี้(๑)เครื่องดับเพลิงแบบมือถือที่สามารถดับเพลิงประเภท เอ ประเภท บี และประเภท ซี(๒) สายส่งน้ำดับเพลิงสายฉีดน้ำดับเพลิง กระบอกฉีดน้ำดับเพลิง หรือหัวฉีดน้ำดับเพลิง(๓)อุปกรณ์ดับเพลิงที่จำเป็นต้องใช้ในสถานประกอบกิจการ(๔)อุปกรณ์คุ้มครองความปลอดภัยส่วนบุคคลซึ่งอย่างน้อยต้องประกอบด้วยชุดดับเพลิงถุงมือ รองเท้า หมวกดับเพลิงที่มีกระบังหน้า หน้ากากป้องกันความร้อนหรือควันพิษอุปกรณ์ตาม (๑) - (๔)ต้องสามารถใช้งานได้ดีมีความปลอดภัยต่อการฝึกและต้องมีจำนวนที่เพียงพอต่อผู้เข้ารับการฝึกอบรมข้อ ๑๒ วิทยากรผู้ทำการฝึกอบรมต้องมีคุณสมบัติข้อหนึ่งข้อใดดังต่อไปนี้(๑) สำเร็จการศึกษาไม่ต่ำกว่าปริญญาตรีด้านอาชีวอนามัยและความปลอดภัยหรือเทียบเท่าในด้านอัคคีภัยและมีประสบการณ์เป็นวิทยากรในการอบรมเกี่ยวกับอัคคีภัยไม่น้อยกว่าหนึ่งปี(๒)ผ่านการอบรมด้านอัคคีภัยในหลักสูตรการฝึกอบรมการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองและผ่านการอบรมหลักสูตรการดับเพลิงขั้นก้าวหน้าขั้นสูง หรือทีมดับเพลิงและมีประสบการณ์เป็นวิทยากรในการอบรมเกี่ยวกับอัคคีภัยไม่น้อยกว่าสองปี(๓)ผ่านการอบรมหลักสูตรครูฝึกดับเพลิงหรือครูฝึกป้องกันบรรเทาสาธารณภัยจากหน่วยงานราชการและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าสองปี(๔)ปฏิบัติงานในหน่วยงานราชการที่เกี่ยวกับความปลอดภัยในการทำงานหรือเป็นพนักงานดับเพลิงในทีมดับเพลิงของสถานประกอบกิจการที่ผ่านการฝึกอบรมในหลักสูตรการฝึกอบรมการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองโดยมีประสบการณ์ในการทำงานไม่น้อยกว่าสามปีและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าหนึ่งปี(๕)เคยปฏิบัติงานในหน่วยงานราชการที่เกี่ยวกับความปลอดภัยในการทำงานหรือเคยเป็นพนักงานดับเพลิงในทีมดับเพลิงของสถานประกอบกิจการที่ผ่านการฝึกอบรมหลักสูตรการฝึกอบรมการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองโดยมีประสบการณ์ในการทำงานไม่น้อยกว่าห้าปีและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าหนึ่งปี(๖) ปฏิบัติงานหรือเคยปฏิบัติงานในหน้าที่พนักงานดับเพลิงของหน่วยงานราชการที่ผ่านการฝึกอบรมการดับเพลิงขั้นต้นโดยมีประสบการณ์ในการทำงานไม่น้อยกว่าสามปีและมีประสบการณ์เป็นวิทยากรในการฝึกอบรมเกี่ยวกับอัคคีภัยไม่น้อยกว่าหนึ่งปีข้อ ๑๓หน่วยงานฝึกอบรมการดับเพลิงขั้นต้นต้องจัดให้มีผู้เข้ารับการฝึกอบรมในภาคทฤษฎีไม่เกินหกสิบคนต่อหนึ่งห้องอบรมและในภาคสนามไม่เกินยี่สิบคนต่อวิทยากรผู้ฝึกปฏิบัติหนึ่งคนหมวด๓หลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟ ข้อ ๑๔ให้หน่วยงานที่มีความประสงค์จะขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟยื่นคำขอต่ออธิบดี หรือผู้ซึ่งอธิบดีมอบหมายพร้อมทั้งแนบเอกสารหลักฐาน ดังต่อไปนี้(๑)สำเนาหนังสือรับรองการจดทะเบียนเป็นนิติบุคคลหรือสำเนาเอกสารหลักฐานเกี่ยวกับการเป็นนิติบุคคลตามกฎหมายว่าด้วยการจัดตั้งหน่วยงาน(๒)สำเนาหนังสือแสดงวัตถุที่ประสงค์ในการประกอบกิจการของนิติบุคคลหรือวัตถุประสงค์ในการจัดตั้งหน่วยงาน(๓)สำเนาบัตรประจำตัวประชาชนหรือบัตรประจำตัวเจ้าหน้าที่ของรัฐของผู้มีอำนาจกระทำการแทนหน่วยงาน(๔)สำเนาทะเบียนบ้านของผู้มีอำนาจกระทำการแทนหน่วยงาน(๕)แผนที่แสดงที่ตั้งของหน่วยงานโดยสังเขป(๖)แผนที่แสดงที่ตั้งของสถานที่ฝึกภาคสนามโดยสังเขป(๗) รายชื่อวิทยากรเอกสารหลักฐานแสดงคุณสมบัติของวิทยากรและหนังสือยืนยันการเป็นวิทยากรให้กับหน่วยงาน(๘)เอกสารประกอบการฝึกอบรมที่มีเนื้อหาวิชาตามที่กำหนดในหลักสูตรมาตรฐาน(๙)แผนงานและเป้าหมายการจัดฝึกอบรม(๑๐)เอกสารแสดงรายการอุปกรณ์ที่ใช้ประกอบในการฝึกอบรมทั้งภาคทฤษฎีและภาคสนามให้ผู้มีอำนาจกระทำการแทนหน่วยงานรับรองเอกสารที่เป็นสำเนาข้อ ๑๕หน่วยงานฝึกซ้อมดับเพลิงและฝึกซ้อมหนีไฟต้องจัดให้มีการฝึกอบรมทั้งภาคทฤษฎีและการฝึกซ้อมภาคปฏิบัติข้อ ๑๖ การฝึกอบรมภาคทฤษฎีอย่างน้อยต้องมีเนื้อหาวิชาที่อบรมดังต่อไปนี้(๑)แผนการดับเพลิงและวิธีการดับเพลิง(๒)แผนการอพยพหนีไฟและวิธีการอพยพหนีไฟ(๓)การค้นหาและช่วยเหลือผู้ประสบภัยข้อ ๑๗ การฝึกซ้อมภาคปฏิบัติอย่างน้อยต้องมีการฝึกซ้อมดังต่อไปนี้(๑)การฝึกซ้อมดับเพลิงด้วยเครื่องดับเพลิงแบบมือถือและสายดับเพลิง(๒)การดับเพลิงประเภทต่างๆ ที่สอดคล้องกับสถานประกอบกิจการ(๓)การฝึกซ้อมหนีไฟตามแผนของสถานประกอบกิจการ(๔)การฝึกค้นหาและช่วยเหลือเคลื่อนย้ายผู้ประสบภัยการฝึกภาคปฏิบัติตาม(๑) ถึง (๔)ให้หน่วยงานฝึกซ้อมดับเพลิงและฝึกซ้อมหนีไฟจัดให้มีการฝึกปฏิบัติจริงในสถานประกอบกิจการที่ผู้เข้ารับการฝึกปฏิบัติงานอยู่ข้อ ๑๘หน่วยงานฝึกซ้อมดับเพลิงและฝึกซ้อมหนีไฟต้องจัดให้มีอุปกรณ์ที่จำเป็นต่อการฝึกอบรมและการฝึกซ้อมรวมทั้งต้องมีความเหมาะสมกับการดับเพลิงและการหนีไฟของสถานประกอบกิจการอุปกรณ์ตามวรรคหนึ่งต้องสามารถใช้งานได้มีความปลอดภัยต่อการฝึกอบรม การฝึกซ้อม และมีจำนวนที่เพียงพอต่อผู้เข้ารับการฝึกข้อ ๑๙หน่วยงานฝึกซ้อมดับเพลิงและฝึกซ้อมหนีไฟต้องจัดให้มีระยะเวลาในการฝึกอบรมภาคทฤษฎีและการฝึกซ้อมภาคปฏิบัติที่เหมาะสมและเพียงพอเพื่อให้ผู้เข้ารับการฝึกทุกคนเข้าใจในบทบาท หน้าที่และความรับผิดชอบของตนและให้สามารถบรรลุวัตถุประสงค์ในการฝึกซ้อมของสถานประกอบกิจการข้อ ๒๐วิทยากรผู้ทำการฝึกอบรมและฝึกซ้อมต้องมีคุณสมบัติข้อหนึ่งข้อใดดังต่อไปนี้(๑) สำเร็จการศึกษาไม่ต่ำกว่าปริญญาตรีด้านอาชีวอนามัยและความปลอดภัยหรือเทียบเท่าในเรื่องอัคคีภัยและมีประสบการณ์ในการป้องกันและระงับอัคคีภัยไม่น้อยกว่าสองปี(๒)ผ่านการอบรมด้านอัคคีภัยในหลักสูตรผู้อำนวยการการดับเพลิงหรือผ่านการอบรมหลักสูตรครูฝึกดับเพลิง หรือครูฝึกป้องกันบรรเทาสาธารณภัยจากหน่วยงานราชการโดยมีประสบการณ์ในการป้องกันและระงับอัคคีภัยไม่น้อยกว่าสองปี(๓)ผ่านการอบรมทั้งหลักสูตรการดับเพลิงขั้นต้นจากหน่วยงานที่กรมสวัสดิการและคุ้มครองแรงงานรับรองและหลักสูตรการดับเพลิงขั้นก้าวหน้าขั้นสูง หรือทีมดับเพลิง โดยมีประสบการณ์ในการป้องกันและระงับอัคคีภัยไม่น้อยกว่าสองปี(๔) ปฏิบัติงานหรือเคยปฏิบัติงานในหน่วยงานราชการที่เกี่ยวกับความปลอดภัยในการทำงานโดยมีประสบการณ์ในการป้องกันและระงับอัคคีภัยไม่น้อยกว่าห้าปี(๕) ปฏิบัติงานหรือเคยปฏิบัติงานในหน้าที่พนักงานดับเพลิงของหน่วยงานราชการโดยมีประสบการณ์ในการป้องกันและระงับอัคคีภัยไม่น้อยกว่าห้าปีหมวด๔การควบคุมการเพิกถอนและการต่ออายุใบรับรอง ข้อ ๒๑ ให้หน่วยงานที่ได้รับใบรับรองแจ้งการฝึกอบรมหรือการฝึกซ้อมต่ออธิบดีหรือผู้ซึ่งอธิบดีมอบหมายไม่น้อยกว่าเจ็ดวันก่อนการฝึกอบรม หรือการฝึกซ้อม แล้วแต่กรณีข้อ ๒๒ ให้หน่วยงานที่ได้รับใบรับรองส่งรายงานสรุปผลการฝึกอบรม หรือการฝึกซ้อม พร้อมด้วยรายชื่อวิทยากรผู้ทำการฝึกอบรมหรือฝึกซ้อม ต่ออธิบดีหรือผู้ซึ่งอธิบดีมอบหมายภายในสามสิบวันนับแต่วันที่เสร็จสิ้นการฝึกอบรม หรือการฝึกซ้อมแล้วแต่กรณีข้อ ๒๓ ให้อธิบดี หรือผู้ซึ่งอธิบดีมอบหมายมีอำนาจเข้าไปในหน่วยงานที่ได้รับใบรับรองเพื่อสอบข้อเท็จจริง ตรวจสอบหรือควบคุมให้หน่วยงานที่ได้รับใบรับรองปฏิบัติให้เป็นไปตามประกาศนี้ให้ผู้ซึ่งเกี่ยวข้องอำนวยความสะดวก ชี้แจงข้อเท็จจริง ส่งสิ่งของ หรือเอกสารที่เกี่ยวข้องแก่อธิบดีหรือผู้ซึ่งอธิบดีมอบหมายในการปฏิบัติหน้าที่ตามวรรคหนึ่งข้อ ๒๔ หน่วยงานที่ได้รับใบรับรองใด ฝ่าฝืนหรือไม่ปฏิบัติตามประกาศนี้ ให้อธิบดีมีอำนาจสั่งการอย่างหนึ่งอย่างใดดังต่อไปนี้(๑)มีหนังสือเตือนให้ปฏิบัติให้ถูกต้องภายในกำหนดระยะเวลาที่กำหนด(๒)สั่งให้หยุดการดำเนินงานเป็นการชั่วคราว(๓) เพิกถอนใบรับรองข้อ ๒๕ใบรับรองให้เป็นหน่วยงานฝึกอบรมการดับเพลิงขั้นต้นหรือหน่วยงานฝึกซ้อมดับเพลิงและฝึกซ้อมหนีไฟมีผลใช้บังคับสามปีนับแต่วันที่ออกใบรับรองหน่วยงานฝึกอบรมการดับเพลิงขั้นต้นหรือหน่วยงานฝึกซ้อมดับเพลิงและฝึกซ้อมหนีไฟใด มีความประสงค์จะดำเนินการต่อไปให้ยื่นคำขอต่ออายุใบรับรองต่ออธิบดี หรือผู้ซึ่งอธิบดีมอบหมายก่อนวันที่ใบรับรองหมดอายุไม่น้อยกว่าสามสิบวันให้นำความในหมวด ๒หลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้น และหมวด ๓หลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟมาใช้บังคับแก่การขอต่ออายุใบรับรองตามวรรคสองโดยอนุโลมข้อ ๒๖ใบรับรองเป็นหน่วยงานฝึกอบรมการดับเพลิงขั้นต้นหน่วยงานฝึกซ้อมดับเพลิงและฝึกซ้อมหนีไฟที่ออกให้ตามประกาศกรมสวัสดิการและคุ้มครองแรงงานเรื่องหลักเกณฑ์การขอใบรับรองเป็นหน่วยงานฝึกอบรมการดับเพลิงขั้นต้นและหลักเกณฑ์การขอใบรับรองเป็นหน่วยงานฝึกซ้อมดับเพลิงและฝึกซ้อมหนีไฟลงวันที่ ๒๑ พฤษภาคม พ.ศ. ๒๕๓๙ ให้คงใช้ได้ต่อไปจนสิ้นอายุที่กำหนดไว้ประกาศณ วันที่ ๑๑ สิงหาคม พ.ศ. ๒๕๔๗สุรินทร์ จิรวิศิษฎ์อธิบดีกรมสวัสดิการและคุ้มครองแรงงานพรพิมล/พิมพ์๙ธันวาคม ๒๕๔๗นวพร/สุนันทา/ตรวจ๑๗ธันวาคม ๒๕๔๗A+B[๑] รก.๒๕๔๗/พ๙๘ง/๒๘/๗กันยายน ๒๕๔๗